Viborger Samler, 1804-06-21
Man læser nu Udtoge i vore Aviser af de Forsvars taler som ere holdte i Kriminaltribunalet for de Anklagede. Advokat Dom anget talte for Georges. Han søgte at bevise: at ingen Sammensværgelse havde fundet Sted, da man ikke kunde opvise nogen Samling, af væbnet Magt der var stærk nok til at omstyrte nærværende Regiering. Af de 148 afhørte Vidner havde mange ikke kiendt Georges, de øvrige havde blot udsagt Ting, som angik hans medarresterede Klientere og allene 4 havde vidnet om den foregivne Sammenrottelse og alt beviser: at disse fire have faaet Betaling af Regieringen. Han sluttede med Betragtninger over en Borgerkrigs sørgelige Virkninger og med at ønske sig Ciceros Veltalenhed, der fordum tilvejebragte Ligurius Cæsars Benaadning; da han meente, at Naade var langt virksommere Rolighedsmiddel end Dødsstraffe. Lebon sagde i sit Forsvar for Bouvet de Lozier." Der har ingen Sammensværgelse fundet Sted ikke engang et Forsøg dertil, man havde blot Hensigt dertil; men Loven straffer ikke Hensigter. De holdte Sammenkomster holdtes blot for at undgaae Politiet. Den omtalte franske Prinds var heller ikke kommet; var han end kommet, var dog Bonaparte ikke bleven myrdet. Kunde man troe, at 25 eller 30 Menneskeer kunde omstyrte en Regiering, som hele Europa forgieves havde løbet Storm til, saa burde man hellere sende dem i Daarekisten, end dømme dem fra Livet, Guilhard forsvarede Brødrene Poligna. Han paastod de havde slet ingen Deel i Sammensværgelsen; men at den ældste blot var kommet der for at hente sin Gemalinde og med hende reise til Rusland, paa hvilken Reise hans Broder havde ledsaget ham. Cotterel forsvarede Lajollais. Han talte om Gienstande, der slet ikke indeholdtes i Anklagenkten, fremsatte urigtige og skadelige Grundsætninger, lod sig ikke forvilde, endskiøndt Præsidenten ofte raabte ham til Orden, men vedblev i samme Tone bestandig at forsvare sin Klient. Moreaus Defensor udbad sig en Dags Frist, da, han ej var ganske færdig, man tilstædededet og foretog Davids Sag. Hans Defensor paastod David var bekiendt som en dydig og ulastelig Geistlig, der som Pichegrus Ven blot havde til Hensigt at forsone ham med Morean, og at han ikke kunne være Ophavsmand til Sammensværgelsen, beviiste han deraf, at han over et Aar havde været arresteret. Han fremstilte ham i øvrigt som en afgudisk Beundrer af Bonaparte. Den 5 Juni begyndte Bonnet at forsvare Moreau. Generalen aabnede selv Forsvaret med en kort Tale, i hvilken han gav en nøje Skildring af sin politiske og militæriske Løbebane. Han viiste deri i en ganske jevn Stiil, at han blot ved personlig Fortieneste og uden Jntriger, og uden at høre til noget Parti og uden Beskyttere havde svunget sig fra een Grad til en anden, og derpaa tog Bonnet Ordet og blev ved i 5 1/2 Time. Kan saadan en Mand, begyndte Bonnet, være Fædrenelandets Forræder og en Fiende af den Regiering, som han saa kraftig selv hialp til at grunde For at bevise dette anførte han, at man i Sommeren 1799 da Directoriummets Anseelse var saameget faldet, havde gjort Moreau det Forslag, at antage den høieste Magt; men netop da man handlede herom, kom Bonaparte hiem fra Ægypten og da sagde Moreau Det er den Mand der kand redde Frankrig, ham vil vi stille i Spidsen Bonnet paastod der ingen Sammenrottelse havde været, da man hverken kunde opgive Anførereren, Middelpunkten, deres Vaaben forraad o. s. v. Ved hver Pause Bonnet gjorde raabde Vagten: Stille mine Herrer, stille, Førend Bonnet begyndte, sagde Moreau til Dommerne "Jeg har en fuldstændig Tiltro til de Defensorer jeg har valgt mig; men jeg føler personlig Trang til at vende mig til Dem og Nationen. Ulykkelige Omstændigheder, forandledigede ved Had eller Tilfælde, kunne for et Øjeblik stille den ærligste Mand i Skyggen; men et heelt Levnetsløb et altid det sikkerste Beviis paa en Anklageds Skyldighed eller Uskyldighed, og mit hele Liv fremstiller jeg for de mig forfølgende Anklagere. Magistratspersoner. - sagde han tilsidst, - Jeg har ikke mere at sige dem. Saaledes var min Karakteer, saaledes mit hele Liv, Jeg erklærer for Gud og Mennesker, at min Opførsel var uskyldig og retskaffen. De vide Deres Pligter. Frankrig hører paa Dem; Europa ser paa Dem ag Efterslægten venter Dem.